רבקה מאיירס

רבקה מאיירס (באנגלית: Rebecca Meyers; נולדה ב-20 בנובמבר 1994 בבולטימור שבמרילנד) היא שחיינית אמריקאית. מאיירס, שנולדה עם תסמונת אשר והיא חירשת מלידה ובעלת לקות ראייה, מתחרה בעבור המשלחת האמריקאית והיא בעלת שש מדליות פאראלימפיות, מהן שלוש מדליות זהב. בשנת 2015 נבחרה לשחיינית השנה הנכה של סווימינג וורלד.

המשחקים הפאראלימפיים

לונדון 2012
מאיירס ערכה את הופעת הבכורה שלו במשחקים הפאראלימפיים באולימפיאדת הנכים לונדון (2012) בקטגוריית 13 לבעלי לקות ראייה וזכתה בשתי מדליות, כסף וארד. מדליית כסף, במשחה ל-200 מטר מעורב אישי, בתוצאה של 2:30.13 דקות, אחרי ואלרי גרנד-מייסון מקנדה, שקבעה שיא עולם חדש של 2:27.64 דקות ולפני בת ארצה קלי בצ'רר (2:30.36 דקות) ומדליית ארד, במשחה ל-100 מטר חופשי, בתוצאה של 1:01.90 דקות, אחרי בצ'רר (59.56 שניות) וגרנד-מייסון (1:00.07 דקות). נוסף לכך, היא סיימה במקום חמישי במשחה ל-50 מטר חופשי בתוצאה של 29.21 שניות, ובמשחה ל-100 מטר חזה בו שחתה בזמן של 1:25.97 דקות במקצה המוקדם לא הצליחה להעפיל למשחה הגמר.

ריו 2016
באולימפיאדת הנכים ריו דה ז'ניירו (2016) היא זכתה בארבע מדליות פאראלימפיות, שלוש מדליות זהב ומדליית כסף אחת. מדליות זהב, במשחה ל-100 מטר פרפר בשיא עולם חדש של 1:03.25 דקות, במשחה ל-400 מטר חופשי בשיא עולם חדש של 4:19.59 דקות ובמשחה ל-200 מטר מעורב אישי בתוצאה של 2:24.66 דקות. מדליית כסף,  במשחה ל-100 מטר חופשי בתוצאה של 59.77 שניות, אחרי אנה סטסטנקו מאוקראינה (59.19 שניות).

קישורים חיצוניים

הערות שוליים

זוכי פרס ESPY: הספורטאית הנכה של השנה
אלופות פאראלימפיות אמריקאיות
שחייניות נכות אמריקאיות
שחייניות במשחקים הפאראלימפיים לונדון (2012)
שחייניות במשחקים הפאראלימפיים ריו דה ז'ניירו (2016)
ספורטאיות לקויות שמיעה
אמריקאיות שנולדו ב-1994
אמריקאים שנולדו ב-1994